پیت بوتیجیج
پیتەر پۆڵ مۆنتگۆمەری بوتیجیج (بە ئینگلیزی: Peter Paul Montgomery Buttigieg، لە ١٩ی ژانویەی ١٩٨٢ لە دایکبووە) سیاسەتمەدارێکی ئەمریکییە و پێشتر سەرباز بووە. بەناوبانگە بەوەی بە ئاشکرا گەی. لە ئێستادا وەزیری گواستنەوەی ئەمریکایە. ئەندامی پارتی دیموکراتە.

ژیان 
پیت بوتیجیج تاکە منداڵی جێنیفەر ئان مۆنتگۆمەری و جۆزێف ئەنتۆنی بوتیجیج، لە ١٩ی ژانویەی ١٩٨٢ لە ویلایەتی ئیندیانا لەدایکبووە. باوکی لە شاری حامرون، ماڵتا لەدایک بووە، و کۆچی کردووە بۆ ئەمریکا بۆ ئەوەی بڕوانامەی دکتۆرای بەدەست بهێنێت. باوکی بە مارکسیست ناسرابوو.

پیت بوتیجیج نمرەی سەرەوەی لە پۆلی ئامادەیی خۆیدا هەبووە و دواتر لە زانکۆی ھارڤارد خوێندوویەتی و دەرچووە.

دوای هارڤارد زانکۆی ئۆکسفۆرد پێشنیاری کرد کە بچێتە ئۆکسفۆرد بە خۆڕایی بخوێنێت، کە وەریگرت و لە ساڵی ٢٠٠٧ دەرچوو.

ئەو مەسیحییە و ڕایگەیاندووە کە ئایینەکەی گرنگترین شتە لە ژیانیدا.

لە ساڵی ٢٠٠٩ پەیوەندی بە هێزی دەریایی ئەمریکاوە کردووە. لە ساڵی ٢٠١٤ ڕەوانەی ئەفغانستان کرا. ئەوکاتەی لە ئەفغانستان بوو، بەشێک بوو لە یەکەی بەرەنگاربوونەوەی تیرۆر کە هەوڵی بەرەنگاربوونەوەی پارەدارکردنی تاڵیبان دەدا. بوتتیگێگ مەدالیای دەستخۆشی لە خزمەتگوزاری هاوبەشی پێبەخشرا، و لە ساڵی ٢٠١٧دا یەدەگی هێزی دەریایی ئەمریکای بەجێهێشت.

لە ساڵی ٢٠٢٠دا هەڵمەتێکی بۆ سەرۆکایەتی ویلایەتە یەکگرتووەکانی ئەمریکا دەستپێکرد، سەرکەوتنی خێرا بەدەستدەهێنا هەرچەندە بە هۆکارێکی نادیار هەڵمەتەکەی بەجێهێشت و دەستیکرد بە پشتگیریکردنی جۆ بایدن.

سەرچاوەکان 

لەدایکبووانی ١٩٨٢
نووسەرە پیاوە ئەمریکییەکانی سەدەی ٢١ەم
ئەمریکییە سیاسەتوانەکانی سەدەی بیست و یەکەم
زیندووان